Pambansang Lansangan ng Carlos P. Garcia

Ang  Pambansang Lansangan ng Carlos P. Garcia (), na kilala rin bilang Daang Panlihis ng Lungsod ng Dabaw (Davao City Diversion Road), ay isang 18 kilometro (o 11 milyang) pambansang lansangan na may dalawa hanggang anim na mga landas na nagsisilbing rutang panlihis mula sa kabayanan ng Lungsod ng Dabaw. Isa rin ito sa pangunahing mga daan sa Dabaw kapag papuntang Tagum sa Davao del Norte.

Sa ngayon, ito ang pangunahing daang panlihis para sa Dabaw habang itinatayo ang bagong daang pa-iwas at mabilisang daanan. 

Ang lansangang ito ay itinakdang bahagi ng Pambansang Ruta Blg. 913 (N913) ng sistema ng lansangang bayan sa Pilipinas.

Kasaysayan
Noong 1955, inilabas ni dating Pangulo Ramon Magsaysay ang Kautusang Tagapagpaganap Blg. 113 na nagtatakda sa lansangan bilang isang pambansang daang sekundarya. Ipinahayag nang ganito hinggíl sa tagubilin ng dating Lupon ng Pambansang Transportasyon. Dahil dito, kasalukuyang pinapanatili ng Kagawaran ng Pagawaing Bayan at Lansangan (DPWH) ang lansangan, sapagkat pinagtibay ang kautusan sa Kautusang Kagawaran Blg. 90 noong 1977.

Mga sanggunian

Carlos P. Garcia National Highway